jkorsvik/nowiki_second_scrape_merged huggingface dataset:
Herodion av Patras

Herodion von Patras var en av de sytti disipler. Han nevnes i Romerbrevet 16,11), der Paulus nevner ham som en slektning.
Herodion skal senere ha blitt biskop av Patras, Patara eller kanskje Neai Patrai i Thessalia, og skal der ha blitt utsatt for forfølgelser fra jødene. Til slutt ble han martyrdrfept med sverd. Herodion regnes som helgen; hans minnedag er 8. april.


== Litteratur ==
Vollständiges Heiligen-Lexikon. Band 2, Augsburg 1861, S. 684 (Faksimile auf Zeno.org)
Ypati

Ypati (gresk Υπάτη) er en landsby og en tidligere kommune i Fthiotida i Sentral-Hellas i Hellas. Ypáti inngår siden 2011 som en kommunalenhet i kommunen Lamía.Ved folketellingen i 2011 hadde kommunalenheten Ypáti 4 541 innbyggere, mens tettstedet av samme navn hadde 496 innbyggere.
I antikken het byen Hypata, så het byen Neopatras, eller Neai Patrai; det nåværende navn er utviklet fra dette.


== Referanser ==
Ape med fioler

Ape med fioler (polsk: Małpa z bukiecikiem fijołków) er et maleri fra den annen halvdel av det 19. århundre / begynnelsen av det 20. århundre, av den tyske maler Gabriel Cornelius Ritter von Max (1840–1915).


== Motiv ==
Bildet forestiller en ape som ser på tilskueren. Med venstre hånd holder apen en bukett fioler med grønne blad. Blomstene hviler i høyre armkrok, mens samme arm griper om stilkene. I øverste høyre hjørne leses signaturen zB: G. v. Max f. GABRIEL v. Max.


== Bakgrunn ==
von Max var interessert i vitenskap og darwinisme og etablerte en helt liten koloni med aper i sitt hus ved Starnberger See. Dyrene ble oppfostret fritt; av og til deltok de ved middagsbordet med von Max og konen, andre ganger lekte de med dukker som menneskebarn. von Max malte adskillige bilder hvor apene var hovedmotivet. 
Ape med fioler kan ses på Warszawa Nasjonalmuseum.


== Referanser ==
Hanna Geiran

Hanna Kosonen Geiran (født 1969) er Norges riksantikvar. 
Geiran er utdannet sivilarkitekt fra Arkitektur- og designhøgskolen i Oslo i 1997 og har jobbet med ulike byggeoppgaver, blant annet antikvarisk rehabilitering. Hun ble i 2005 ansatt i Riksantikvaren, ble seksjonssjef i 2012 og avdelingsdirektør for kulturminneavdelingen i 2014. I oktober 2018 ble hun utnevnt til riksantikvar, det vil si direktør for Direktoratet for kulturminneforvaltning (Riksantikvaren).


== Referanser ==
Netnografi

Netnografi er en vitenskapelig metode for innsamling og analysering av data fra internett. 
"Ved å analysere kommunikasjon som har skjedd over tid i et gitt segment kan man finne kulturelle mønstre og oppdage tendenser innen segmentet. 
I tillegg til å analysere enkelte meninger og utsagn, er det altså viktig å ta noen steg tilbake for å finne sammenhenger og røde tråder innen kommunikasjonen man analyserer".
Patrick G.
The Pick of Destiny

The Pick of Destiny er det andre studioalbumet av den amerikanske komedie-rock-duoen Tenacious D og ble utgitt i 2006. Albumet ble utgitt i forbindelse med musikal-komedien Tenacious D in The Pick of Destiny.


== Sporliste ==
«Kickapoo» (Jack Black, Kyle Gass, Liam Lynch) – 4:16
«Classico» (Johann Sebastian Bach, Ludwig van Beethoven, Wolfgang Amadeus Mozart, Black, Gass) – 0:58
«Baby» (Black, Gass) – 1:36
«Destiny» (Black, Gass) – 0:37
«History» (Black, Gass) – 1:42
«The Government Totally Sucks» (Black, Gass) – 1:34
«Master Exploder» (Black, Gass) – 2:24
«The Divide» (Black, Gass) – 0:22
«Papagenu (He's My Sassafrass)» (Black, Gass, John King) – 2:24
«Dude (I Totally Miss You)» (Black, Gass) – 2:53
«Break In-City (Storm The Gate!)» (Black, Gass, Lynch, King) – 1:22
«Car Chase City» (Black, Gass, King, John Konesky, John Spiker) – 2:42
«Beelzeboss (The Final Showdown)» (Black, Gass, Dave Grohl, Lynch) – 5:35
«POD» (Black, Gass) – 2:32
«The Metal» (Black, Gass, Konesky, King) – 2:45


== Besetning ==


=== Tenacious D ===
Jack Black – lead-vokalist, akustisk gitar
Kyle Gass – støttevokalist, akustisk og elektrisk gitar, blokkfløyte på «Papagenu (He's My Sassafrass)»


== Eksterne lenker ==
(en) The Pick of Destiny på Discogs 
(en) The Pick of Destiny på MusicBrainz 
(en) The Pick of Destiny på Spotify 
(en) The Pick of Destiny på AllMusic
Lion Air Flight 610

Lion Air Flight 610 var en planlagt innenriksflyvning fløyet av det indonesiske flyselskapet Lion Air fra Jakarta til Pangkal Pinang. 29. oktober 2018 styrtet flyet 13 minutter etter avgang. Det ble funnet vrakrester i Javasjøen kort tid senere.
Det var 181 passasjerer og 8 besetningsmedlemmer ombord. Det antas at alle ombord har omkommet.


== Flyet ==

Flyet var av typen Boeing 737 MAX 8, som bare var tre måneder gammelt. Det fløy for første gang 30. juli 2018. Flyet var registrert PK-LQP og hadde serienummer 43000/7058. Det var utstyrt med to CFMI LEAP-1B-motorer. Flyet hadde omtrent 800 flytimer da det styrtet.


== Passasjerer og besetning ==
Ifølge indonesiske myndigheter var det 189 personer ombord flyet. 181 passasjerer, hvorav to småbarn, ett barn, seks kabinansatte og to flyvere.


=== Mannskap ===
Flyets kaptein var en indisk statsborger, Bhavye Suneja. Han hadde jobbet for selskapet i mer enn syv år og hadde mer enn 6 000 timer erfaring. Andrepiloten Harvino hadde over 5 000 timer erfaring.


=== Passasjerer ===
Bortsett fra to, var alle ombord indonesiske statsborgere. Flyets kaptein var fra India, og den andre var den italienske tidligere syklisten Andrea Manfredi.20 av passasjerene var ansatte i det indonesiske finansdepartementet og ti ansatte i riksrevisjonen. I tillegg var det tre høyesteretts- eller tingrettsdommere ombord.


== Detaljer om flyvningen ==
Flyet tok av fra Jakarta 29. oktober 2018 klokka 06:20 (28. oktober 2018 23:20 UTC). Planlagt landingstid på Depati Amir lufthavn i Pangkal Pinang var 07:20. Flyet tok av vestover før det svingte til venstre nordover. Mannskapet ba om å få snu og lande igjen på flyplassen etter avgang, ifølge redningstjenesten i Pangkal Pinang.Flyet krasjet rundt klokka 06:33, 13 minutter etter avgang. Flyets største høyde var rundt 5 000 fot (1 500 meter). Ved siste radarkontakt var flyet på 1 110 meters høyde, med fart på 345 knop og stor vertikal hastighet nedover.


== Referanser ==
Free agent

Free agent er en betegnelse man bruker om idrettsutøvere som står uten kontrakt og tilhørighet til noen klubb, og kan dermed signeres av klubber gratis.
Se Bosmandommen
Lillebæltsbroen

Lillebæltsbroen kan vise til: 

Lillebæltsbroen (1935), den gamle Lillebæltsbro, den første faste forbindelsen mellom Jylland og Fyn
Lillebæltsbroen (1970), den nye Lillebæltsbro, seksfelts motorveisbro mellom Jylland og Fyn
Ralph Brinkhaus

Ralph Brinkhaus (født 15. juni 1968 i Wiedenbrück, nå Rheda-Wiedenbrück i Nordrhein-Westfalen) er en tysk politiker (CDU), og fra september 2018 leder av CDU/CSUs fraksjon (gruppe) i Forbundsdagen. Han er leder av CDU i Gütersloh og Ostwestfalen-Lippe. Fra januar 2014 til september 2018 var Brinkhaus nestleder for CDU/CSU for temaene budsjett, finans og kommunalpolitikk.


== Referanser ==
Gamle Ramnesvei (Tønsberg)

Gamle Ramnesvei (1–53, 2–46) er en 750 meter lang gate i Tønsberg kommune. Den er delt i to deler, som er forbundet med en gang- og sykkelbru over motorveien E18. 


== Referanser ==
The Feelgood Orchestra

The Feelgood Orchestra er et event- og partyband fra Oslo, Norge. Bandet ble stiftet i 2014 og består av Eskil Immanuel Jessen (vokal), Joachim Henriksen (gitar), Øyvind Eliassen (gitar), Andreas Fammé (bass), Edvard Helvig (keys), Marius Myhre (trommer), Daniel Deltchev (saksofon), Niklas Joelsen (trombone) og Pål André Grimstad Worren (trompet).
Bandet har sitt opphav fra Nordisk Institutt for Scene og Studio (NISS) hvor de fleste medlemmene studerte sammen.
I 2018 opptrådde The Feelgood Orchestra som husband på Stian Blipps talkshow Stian Blipp Show på TV 2.I desember 2019 var bandet husband på Dagsrevyens direktesendte 60-årsjubileum på NRK. Sendingen var helgens mest sette på norsk TV med  738.000 seere.


== Diskografi ==


=== Singler ===
High (Jesper Jenset cover, 2017)
Cake By The Ocean (DNCE cover, 2018)
Come On (Stian Blipp Show Theme) (Datarock cover, 2018)
Sorry (Justin Bieber cover, 2018)
Lean On (Major Lazer feat. MØ & DJ Snake cover, 2018)
24K Magic (Bruno Mars cover, 2018)
Boogie Wonderland (Earth, Wind & Fire cover, 2018)
The Middle (Zedd cover, 2019)
Da Ya Think I'm Sexy (DNCE/Rod Stewart cover, 2019)
Greased Lightnin' (Grease cast cover, 2020)


== Referanser ==


== Eksterne lenker ==
The Feelgood Orchestra - Facebook
The Feelgood Orchestra - YouTube
Laxsjön

Laxsjön kan vise til

Laxsjön (Krokom), 2,8 km²
Laxsjön (Bengtsfors), 16,21 km²
Tecoma stans

Tecoma stans er en busk eller lite tre i trompettrefamilien.


== Beskrivelse ==

Den har en tett vekst med flere stammer og blir opptil 8 m høy, mer sjelden 10 m, med en stammediameter på 25 cm. Hvis den vokser i fuktige og varme områder, er den eviggrønn, men planter i mer tempererte områder med utpreget tørketid feller løvet. Bladene er finnete med som regel 5–7 småblad.
Blomsterstanden består av opptil 20 gule, trompetformede blomster. Hos noen planter er det rosa linjer i svelget på blomsten. Frukten er en linjeformet kapsel, 12–22 cm lang og 1 cm bred. Den åpner seg på langs og slipper ut vingete frø som spres med vinden, og i mindre grad med vann.


== Utbredelse og variasjon ==
Tecoma stans er naturlig utbredt over et stort område fra sørvestlige USA til Sør-Amerika. Det angis ofte at den forekommer naturlig i Brasil og nordøstlige deler av Argentina, men den aggressive måten den sprer på i disse landene tyder på at den er innført av mennesker. Arten er formrik, og særlig detaljer på bladene varierer. Følgende varieteter og former er vanlig anerkjent:

T. stans var. stans er utbredt fra sentrale og sørlige Mexico sørover til Andesfjellenes østskråning i Argentina. Det er denne varieteten som dyrkes i hager og finnes naturalisert i andre områder.
T. stans var. angustata vokser i Chihuahuaørkenen i nordlige Mexico og sørvestlige USA (sør i Arizona, sør i New Mexico, sørvest i Texas). Den har smalere og mer tannete blader og tåler frost.
T. stans var. sambucifolia vokser i Andes fra sørlige Ecuador til nordlige Bolivia. Bladene er ikke tilspissede og alltid bredest i midten.
T. stans f. velutina finnes spredt innenfor utbredelsen til var. stans, men som regel høyere i terrenget. Den har hårete og mindre tilspissede blader.Arten plantes som prydbusk i hager og parker i varme land. Den produserer store mengder frø, spretter raskt fra stubbene etter hogst og danner tette kratt som utkonkurrerer naturlig vegetasjon. Den betraktes som en invaderende art blant annet i sørlige Sør-Amerika, Sør-Afrika, Australia og på stillehavsøyene.


== Litteratur ==
«Tecoma stans (yellow bells)». Invasive Species Compendium. Besøkt 29. oktober 2018. 
«Tecoma stans». Lady Bird Johnson Wildflower Center. Besøkt 29. oktober 2018. 
«Tecoma stans». Floridata. Besøkt 29. oktober 2018. 
B.L. Turner (2013). «Taxonomy of Tecoma stans (Bignoniaceae) in North America» (PDF). Phytologia. 95 (3): 222–225. ISSN 0031-9430. 
J.R.I. Wood (2008). «A revision of Tecoma Juss. (Bignoniaceae) in Bolivia». Botanical Journal of the Linnean Society. 156 (1): 143–172. ISSN 1095-8339. doi:10.1111/j.1095-8339.2007.00731.x. 


== Eksterne lenker ==
(en) Tecoma stans i Encyclopedia of Life 
(en) Tecoma stans i Global Biodiversity Information Facility 
(en) Tecoma stans hos ITIS 
(en) Tecoma stans hos NCBI 
(en) Tecoma stans hos The International Plant Names Index 
(en) Tecoma stans hos Tropicos 
(en) Kategori:Tecoma stans – bilder, video eller lyd på Wikimedia Commons 
(en) Tecoma stans – galleri av bilder, video eller lyd på Wikimedia Commons 
Tecoma stans – detaljert informasjon på Wikispecies
Verdenscupen i triatlon 1993

Verdenscupen i triatlon 1993 (ITU Triathlon World Cup) var en serie med triatlonløp for eliteutøvere som ble arrangert av International Triathlon Union (ITU). Det ble arrangert ni løp i sju land, alle med olympisk distanse på 1500 meter svømming, 40 km sykling og 10 km løping.
Verdenscupen i triatlon var for eliteøvere fram til 2008, da Verdensserien overtok som øverste nivå.


== Resultater ==


=== Amakusa, Japan ===
23. mai 1993


=== Orange County, USA ===
6. juni 1993


=== Los Cabos, Mexico ===
21. juni 1993


=== Embrun, Frankrike ===
14. august 1993


=== Whistler, Canada ===
5. september 1993


=== Ilhéus, Brasil ===
20. september 1993


=== Maui, USA ===
25. september 1993


=== San Sebastián, Spania ===
3. oktober 1993


=== Saint Thomas, De amerikanske Jomfruøyer ===
24. oktober 1993


== Sluttstilling ==


== Se også ==
VM i triatlon 1993


== Kilder ==
ITU - ITU World Cup Series History & Stats
Långvattnet

Långvattnet kan vise til:

Långvattnet (Krokom)
Långvattnet (Storuman)
Epafras

Epafras er en person som nevnes i Kolosserbrevet 1,7 og 4,12 samt i Filemonbrevet v. 23. Han var en kristen predikant og nær medarbeider av apostelen Paulus i Kolossai.
Han regnes som en av de sytti Jesu disipler og skal ha blitt biskop av Kolossai. Han skal også ha virket i byene Laodikea og Hierapolis.
Kolossai

Kolossai (gresk: Κολοσσαί, latin: Colossae), senere Kona eller Chonæ, var en by i Frygia, ca. 17 mil øst fot Efesos, i nærheten av elven Lykos, en av Menderes' sideelver. Stedet for byen, som er i nåværende Anatolia i Tyrkia, har aldri blitt utgravd.
Under den persiske krig, år 396 f.Kr., ble Tissaphernes drept i Kolossai av agenter for Kyros den yngre. Plinius den eldre forteller at ulltøyet fra Kolossai (colossinus) gav navn til fargen på cyklamenblomsten. Byen hadde en viss betydning som handelssted under hellenismen, men under det første århundret e.Kr. hadde den avtatt i størrelse og anseelse.
Det virker ikke som om apostelen Paulus hadde besøkt byen da han skrev Kolosserbrevet til menigheten i Kolossai, ettersom han skriver til Filemon i Filemonbrevet at han ønsker å gjøre dette når han slipper fri fra fengselet. Det synes som at Epafras grunnla kirken i Kolossai.
Byen forfalt, muligens etter et jordskjelv i år 60 e.Kr., og det bysantinske rike oppførte en annen by, Kona eller Chonæ (Χῶναι), i dens nærhet. Niketas og Mikhael Khoniates, to bysantinske brødre og forfattere, var født der.
I den bysantinske og russiske kunst er byen knyttet til temaet «Erkeengelen Mikaels mirakel i Kona». Ifølge østkirkelig tradisjon skal hedninger ha ledet en elv mot byen for å ødelegge Mikaelshelligdommen der, men erkeengelen skal da ha vist seg, latt et lyn kløyve en klippe og dermed ført elven i en annen retning. Samtidig helliget han vannet fra Lykos. De østortodokse feirer hendelsen den 6. september. Kudovklosteret i Moskvas Kreml, Mirakelklosteret, der tsarfamilien tradisjonelt ble døpt, var tilegnet erkeengelen Mikaels mirakel i Kona.


== Litteratur ==
Klaus Belke, Norbert Mersich: Phrygien und Pisidien. Tabula Imperii Byzantini, 7. Wien 1990. S. 309–311.
Celal Şimşek: Kolossai. Arkeoloji ve Sanat 107 (2002) S. 3–16.


== Eksterne lenker ==
Kolossae, ein biblischer Ort, auf www.bibleplaces.com (engl.)
Münzen aus Kolossai
engl. Seite mit Verweisen auf Seiten über Kolossae (Internet Links for the Study of Colossians)
Möckeln

Möckeln kan vise til

Möckeln (Kronoberg), 46,1 km²
Möckeln (Örebro), 18,00 km²
Skjermtastatur

Et skjermtastatur, eller virtuelt tastatur, er en programvarekomponent som lar brukeren skrive inn tegn uten å benytte et fysisk tastatur. Samhandlinga med skjermtastaturet finner vanligvis sted via en berøringsskjerm, men kan også gjøres gjennom et projeksjonstastatur eller kunstig virkelighet.


== Eksterne lenker ==
(en) Virtual keyboards – kategori av bilder, video eller lyd på Commons
Virtual keyboard – Definisjon hos PC Magazine Encyclopedia
Kwun Tong-distriktet

Kwun Tong (kantonesisk: 觀塘區) er et av Hongkongs 18 administrative distrikter. Det befinner seg i Kowloon. Det er Hongkongs tettest befolka distrikt, med over 55 000 mennesker per kvadratmeter, men også et av de største industriområdene i byen. Kwun Tong er det distriktet med flest innbyggere med inntekt under gjennomsnittet.


== Områder ==
Distriktet består av følgende områder:

Kwun Tong (kinesisk: 觀塘)
Ngau Tau Kok (kinesisk: 牛頭角)
Kowloon Bay (kinesisk: 九龍灣)
Sau Mau Ping (kinesisk: 秀茂坪)
Lam Tin (kinesisk: 藍田)
Yau Tong (kinesisk: 油塘)
Lei Yue Mun (kinesisk: 鯉魚門)


== Eksterne lenker ==
Kwun Tongs distriktsråd
Batyle

Batyle er en slekt av biller som tilhører underfamilien Cerambycinae i familien trebukker (Cerambycidae).


== Utseende ==
Middelsstore, blanke, rødlige og/eller svarte trebukker. Kroppsformen er forholdsvis bred. Pronotum er bredere enn langt, rundet. Dekkvingene er jevnbrede. Beina er forholdsvis spinkle.


== Levevis ==
De voksne billene besøker gjerne blomster, og er dagaktive. De er aktive flygere.


== Utbredelse ==
Slekten er utbredt i Nord-Amerika inkludert Mexico.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Trachyderini Dupont, 1836
Understammen Trachyderina Dupont, 1836
Slekten Batyle Thomson, 1864
Batyle ignicollis (Say, 1824)
Batyle knowltoni Knull, 1968
Batyle laevicollis Bates, 1892
Batyle rufiventris Knull, 1928
Batyle suturalis (Say, 1824)


== Kilder ==
Katalog med utbredelsesdata Arkivert 8. august 2017 hos Wayback Machine.
Cerambycidae of the World - Trachyderina [1]
BioLib - Trachyderini


== Eksterne lenker ==
Bildegalleri Arkivert 30. oktober 2018 hos Wayback Machine.
bugguide.net - Bildegalleri over nordamerikanske arter
(en) Batyle i Encyclopedia of Life 
(en) Batyle i Global Biodiversity Information Facility 
(en) Batyle hos ITIS 
(en) Batyle hos NCBI 
(en) Kategori:Batyle – bilder, video eller lyd på Wikimedia Commons 
Batyle – detaljert informasjon på Wikispecies 
(en) Trachyderini – kategori av bilder, video eller lyd på Commons
Eleanor (bille)

Eleanor er en slekt av biller som tilhører underfamilien Cerambycinae i familien trebukker (Cerambycidae).


== Utseende ==
En middelsstore (ca. 18 millimeter), avlang, matt, rødlig og svart trebukk. Kjønnene er noe ulitk fargede: hannene er hodesaklig svart, med to mursteinsrøde tverrbånd på dekkvingene. Hos hunnen er hode, antenner, bein, dekkvingenes spiss og et tverrbånd midt på dekkvingene svarte, pronotum rødt, dekkvingene forøvrig rødoransje. Hannenes antenner er tynne og betydelig lengre enn kroppen, hunnens kraftige, sagtakkede og litt over halve kroppslengden. Prontoum er rundet, noe bredere enn langt, dekkvingene jevnbrede. Beina er forholdsvis spinkle.


== Levevis ==
De voksne billene besøker gjerne blomster, og er dagaktive. De er aktive flygere.


== Utbredelse ==
Arten er vidt utbredt i Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Trachyderini Dupont, 1836
Understammen Trachyderina Dupont, 1836
Slekten Eleanor Thomson, 1864
Eleanor medici (Bertoloni, 1849)


== Kilder ==
Katalog med utbredelsesdata Arkivert 8. august 2017 hos Wayback Machine.
Cerambycidae of the World - Trachyderina [1]
BioLib - Trachyderini


== Eksterne lenker ==
Bildegalleri Arkivert 30. oktober 2018 hos Wayback Machine.
(en) Eleanor (bille) i Encyclopedia of Life 
(en) Eleanor (bille) i Global Biodiversity Information Facility 
(en) Kategori:Eleanor medici – bilder, video eller lyd på Wikimedia Commons 
Purpuricenus medici – detaljert informasjon på Wikispecies 
(en) Trachyderini – kategori av bilder, video eller lyd på Commons
«Flybåten»

«Flybåten» er en minicruise/passasjerferge som opererer over Oslofjorden mellom Husvik i Tønsberg kommune i Vestfold og Engelsviken i Fredrikstad kommune i Østfold. Fergen er bygd som en katamaran, og turen over Oslofjorden tar vanligvis 30 minutter, men båten tar også ofte en stopp innom Bolærne i Færder kommune, noe som gjør reisetiden totalt til en time.
Skipet ble bygd i 2002 ved Bømlo Båtutrustning AS i Hordaland og levert til rederiet Vinnes Skyssbåtservice AS som skyssbåt for Austevoll kommune i Hordaland. I 2007 ble skipet solgt til Hurtigbåt AS for trafikkering over Oslofjorden mellom Tønsberg og Fredrikstad.


== Eksterne lenker ==
Rutetabell for Flybåten. Rutetider for ruten Tønsberg, Husvik, Engelsviken, Fredrikstad, Rygge og Torp. Arkivert 30. oktober 2018 hos Wayback Machine.
Nordic II, Flybåten Arkivert 8. januar 2018 hos Wayback Machine.
Kristoffer Velde

Kristoffer Velde (født 9. september 1999) er en norsk fotballspiller som spiller for den polske klubben Lech Poznań.


== Oppvekst og skolegang ==
Kristoffer Velde er født på Haugesund sjukehus og oppvokst i Kopervik i Karmøy kommune. Etter å ha gått barne- og ungdomsskolen på Eide og Stangeland begynte Velde å studere på Haugesund Toppidrettsgymnas i 2015.


== Karriere ==
Han debuterte for FK Haugesund i Eliteserien borte mot Sogndal høsten 2017. Han har tidligere spilt for Kopervik Idrettslag og Vards ungdomsavdeling. Velde ble omtalt som «hat trick-helt» av VG etter tre mål i seriekamp mot Stabæk i august 2020.


== Referanser ==


== Eksterne lenker ==
(en) Kristoffer Velde – Transfermarkt 
(en) Kristoffer Velde – Soccerbase.com 
(en) Kristoffer Velde – Soccerway 
(no) Kristoffer Velde – Norges Fotballforbund 
(en) Kristoffer Velde – FBref 
(en) Kristoffer Velde på Twitter 
(no) Kristoffer Velde på Facebook 
(en) Kristoffer Velde på Instagram
Kolossus (andre betydninger)

Kolossus kan sikte til:

En antikkens by nevnt blant annet i Det nye testamente; Kolosserbrevet ble sendt dit.
Et maleri av Francisco de Goya (1808-12)
Et norsk studioalbum fra 2008 innen sjangeren heavy metal.
Kolossen på Rhodos (gresk: Κολοσσός της Ρόδου), ett av verdens syv underverker.
Findings festival

Findings festival er en årlig musikkfestival som arrangeres på Bislett stadion i august. Festivalen ble arrangert for første gang i 2014, og har vært utsolgt de siste tre årene med rundt 20 000 besøkende hver dag. Sky Agency og Live Nation står bak festivalen som i utgangspunktet ble kalt for Feelings festival. Navnelikhet med et annet selskap gjorde at de byttet navn til Findings før den første utgaven ble arrangert. I 2017 oppgraderte festivalen fra én til to scener; Magenta (hovedscene) og Cyan (scene 2). I 2018 feiret festivalen 5-årsjubileum med navn som Tiësto, Steve Angello, Post Malone, Zara Larsson, Unge Ferrari og Arif.
Akaikus

Akaikus var en av de sytti disipler. Navnet er avledet fra Akaia, det greske område der han kan antas å ha kommet fra. Han nevnes i Første korinterbrev 16,17 (jamfør 16,15), der han overbringer nyheter fra den kristne menighet i Korint i Akaia til apostelen Paulus sammen med Fortunatus og Stefanas.
De tre æres som helgener og skal alle ha lidd martyrdøden; deres minnedag er 15. juni.
Han nevnes av Paulus i Første korinterbrev 16,17:

Jeg er glad for at Stefanas og Fortunatus og Akaikus er kommet. De har oppveid savnet av dere... Teignmouth Shore fremholder i Ellicotts Commentary for Modern Readers, at Stefanas, Fortunatus og Akaikus var kommet fra Korint til Efesos, sannsynligvis medbringende det brev fra korinterne (se 1 Kor 7,1) som så Paulus besvarte. Paulus oppfordret kirken til underordne dere under slike som dem og under enhver som er medarbeider og står i arbeidet og slike som dem skal dere vise anerkjennelse.


== Referanser ==